**‘It’s All From Hashem’: What Chaim Yissachar A”H Taught Us All**

**Parshas Bamidbar – Pre-Shevuos 5772 @ CBY**

**לעילוי נשמת חיים יששכר בן יחיאל זיידל דב ע"ה**

*“…I do not believe that we can afford to be as reluctant, modest, and shy today as we were in the past about describing* ***our relationship with the Almighty.*** *If I want to transmit my experiences, I have to transmit myself,* ***my own heart****. How can I merge my soul and personality with the students? It is very difficult. Yet it is exactly what is lacking on the American scene.”*

- The Rav: The World of Rabbi Joseph B. Soloveitchik[[1]](#footnote-1)

**1) מסילת ישרים – הקדמה (ר' משה חיים לוצאטו זצ"ל)**

אמר המחבר: **החיבור הזה לא חברתיו לְלַמֵד לבני האדם את אשר לא יָדָעוּ**, אלא להזכירם את הידוע להם כבר ומפורסם אצלם פירסום גדול. כי לא תמצא ברוב דברי אלא דברים שרוב בני האדם יודעים אותם, ולא מסתפקים בהם כלל, **אלא שכפי רוב פרסומם וכנגד מה שאַמִתָתָם גלויה לכל, כך ההעלם מהם מצוי מאד והשכחה רבה...** ותראה, אם תתבונן בַהֹוֶה ברוב העולם, כי רוב אנשי השכל המהיר והפקחים החריפים ישימו רוב התבוננם והסתכלותם בדקות החכמות ועומק העיונים איש איש כפי נְטִיַת שכלו וחשקו הטבעי. כי יש שיטרחו מאד במחקר הבריאה והטבע, ואחרים יתנו כל עיונם לתכונה ולהנדסה, ואחרים למלאכות. ואחרים יִכָנסוּ יותר אל הקדש, דהיינו, למוד התורה הקדושה מהם בפלפולי ההלכות, מהם במדרשים, מהם בפסקי הדינים. **אך מעטים יהיו מן המין הזה אשר יקבעו עיון ולמוד על עניני שלמות העבודה, על האהבה, על היראה, על הדבקות, ועל כל שאר חלקי החסידות.** ולא מפני שאין דברים אלה עקרים אצלם, כי אם תשאל להם, כל אחד יֹאמַר שזהו העיקר הגדול. ושלא ידומֶה חכם, שיהיה חכם באמת, שלא יתבררו אצלו כל הדברים האלה. אך מה שלא ירבו לעַיֵין עליו הוא מפני רוב פרסום הדברים ופשיטותם אצלם שלא יראה להם צורך להוציא בעיונם זמן רב. ולא ישאר לימוד הדברים האלה וקריאת הספרים מזה המין כי אם אצל אותם שאין שכלם כל-כך דק וקרוב להיות גס, שֶאֵלֶה תראה אותם שוקדים על כל זה ולא יָזוּזוּ ממנו, עד שלפי המנהג הנוהג בעולם כשתראה אחד מתחסד לא תוכל לימנע מלחשוד אותו לגס השכל. ואולם תולדות המנהג הזה רעות מאד לחכמים ולבלתי חכמים, כי גורם שמאלה ומאלה יחסר החסידות האמיתי ויהיה יקר מאד למצוא אותו בעולם. כי יחסר מן החכמים למיעוט עיונם בו ויחסר מן הבלתי חכמים למיעוט השגתם אותו... ואף על פי שכבר קבועים בלב כל האדם הישר הַתחָלוֹתָיו ויסודותָיו, אם לא יעסוק בהם, יראה פרטיו ולא יכירם, יעבור עליהם ולא ירגיש בם. **רְאֵה כי אין דברי החסידות ועניני היראה והאהבה וטהרת הלב דברים מוטבעים באדם עד שלא יצטרכו אמצעים לקנותם**, אלא ימצאו אותם בני האדם בעצמם כמו שימצאו כל תנועותיהם הטבעיות: כשינה והקיצה, הרעב והשבע, וכל שאר התנועות החקוקות בטבענו. אלא ודאי שצריכים הם לאמצעים ולתחבולות לקנות אותם... **מה נַעַנֶה ביום תוכֵחה אם הִתרַשַלנו מן העיון הזה וְהִנַחנוּ דבר שהוא כל כך מוטל עלינו שהוא עיקר מה ד' אלקינו שואל מעמנו? היתכן שֶיִיגַע ויעמול שכלנו בַחַקירות אשר לא נתחַיַיבנו בם, בפלפולים אשר לא יֵצֵא לנו שום פרי מהם, ודינים אשר אינם שייכים לנו, ומה שחייבים אנו לבוראנו חובה רבה נַעַזבֵהוּ להרגל וְנַנִיחֵהוּ למצות אנשים מלומדה?**

**2) אמת ליעקב – פרשת במדבר, עמ' תיג (ר' יעקב קמנצקי זצ"ל)**

הנה המנין הזה, כנראה מסדר השבטים שמנה את גד אחר ראובן ושמעון, היה ביחוד כדי לסדר את ענין הדגלים. ולכאורה תמוה, הלוא תיכף כשיצאו בני ישראל ממצרים יצאו בני ישראל על צבאותם... **ואמאי המתינו מלסדר את הדגלים שנה תמימה, אתמהה!** אלא שבאמת ענין הדגלים לכאורה הוא פירוד הלבבות, כי זה ודאי ֹשֶכָל צבע יש בו איזה סמל מיוחד, וכן הציורים שהיו על כל דגל ודגל, הלא זה ציין כי כל שבט ושבט יש לו תכונה או שאיפה מיוחדת – ומטרת האחד שונה ממטרת השני, **ונמצא כי לכאורה הדגלים גרמו לפירוד הלבבות, אלא מכיון שהיה לכולם מרכז אחד, והיינו המשכן, וכולם חונים מסביב למשכן, אין זה גורם לפרוד אלא כל א' עומד על משמרתו המיוחדת לו ואין כאן שום פירוד**, וכמו באדם – וכי מפני שהאזנים נבראו לשמוע והעינים לראות וכי תעלה על דעתך שתהיה ביניהם פירוד ומחלוקת, וכמו כן באומה, מכיון שכולם מרוכזים לנקודה מרכזית אחת, אם כן אין חשש פרוד ומחלוקת, **ולפיכך כל זמן שלא הוקם המשכן ולא היה עדיין מרכז רוחני אז היתה כל האומה חטיבה אחת ודגל א' לכולם, משא"כ אחר שהוקם המשכן, כי אז אין שום חשש לדגלים**, ולפיכך אחר שבחדש הראשון בשנה השנית הוקם המשכן התחילו להתעסק בדגלים בא' לחדש השני בשנה השנית, ונכון.

**3) חפץ חיים על התורה – פרשת במדבר, עמ' קפט (נערך ע"י ר' שמואל גרינימן זצ"ל)**

"וְנָסַע אֹהֶל מוֹעֵד מַחֲנֵה הַלְוִיִּם, בְּתוֹךְ הַמַּחֲנֹת" (ב, יז). מכיון שהתורה מונחת בארון שבאהל מועד, צריך האהל מועד להיות תמיד "בתוך" המחנות, באמצע, לא קרוב ביותר לאחד ולא רחוק ביותר מהשני, כמו שהבימה באמצע בית הכנסת, וכמו שעץ החיים הי' נטוע "בתוך" הגן, כתרגומו במציעות גינתא. וגם התורה היא עץ חיים, **והכל צריכים להתרכז מסביבה והיא בתוך**, ואתיא כמ"ד כעין תיבה היו מהלכים. **ויען כי תוצאות חיים מהלב, לכן מקומו באמצע הגוף, ושולח הדם, הוא הנפש, לכל אברי הגוף בשוה, וכולם יונקים ממנו**, ו"מִכָּל מִשְׁמָר נְצֹר לִבֶּךָ: כִּי מִמֶּנּוּ תּוֹצְאוֹת חַיִּים" (משלי ד, כג).

**4) שמות (תרומה) – פרק כה, פסוק ח**

וְעָשׂוּ לִי מִקְדָּשׁ; **וְשָׁכַנְתִּי בְּתוֹכָם**.

**5) אלשיך הקדוש – שמות פרק כה, פסוק ח (ר' משה אלשיך זצ"ל)**

ועוד יתכן דרך שני בביאור הכתובים. והוא בשום לב אל אומרו "ושכנתי בתוכם" ולא אמר בתוכו. **והוא כי הנה שמעתי לומדים מכאן כי עיקר השראת שכינה באדם הוא ולא בבית מאומרו "בתוכם".**

**6) חפץ חיים על התורה – פרשת בראשית, עמ' לד (נערך ע"י ר' שמואל גרינימן זצ"ל)**

"ועץ החיים בתוך הגן" (ב, ט). ותרגומו "במציעות גינתא". והכונה היא, שהעץ הזה הי' נטוע באמצע הגן ממש, וכל נקודה מרכזית קרובה באותה המדה לכל הקצוות, **והענין הוא,** **כי מכיון שהעץ הזה ממציא חיים, זקוק הוא להמצא בתוך, קרוב לכל באותה המדה[[2]](#footnote-2)**, משא"כ אם הי' נטוע בקרן זוית, הי' סמוך לצד א' ביותר. ולכן משכן הלב באמצע הגוף, יען כי ממנו תוצאות חיים לכל אברי הגוף ושולח את הדם, הוא הנפש, לכל האברים בשוה. **וכמו שהלב הוא הממציא חיים לאברי הגוף, כן התורה ממציאה חיים לאברים הרוחניים של האדם ומשכנה ג"כ באמצע, קרוב לכל בני האדם באותה המדה**, יען כי ממנה תוצאות חיים, וחיי בעלי רוח בלי תורה אינם חיים, כמפורש ברמב"ם רפ"ז מהל' רוצח.

**7) דרשות בית ישי – דרוש מז, מאמר המח והלב, עמ' שסג (ר' שלמה פישר שליט"א)**

**דעת הרמב"ם (מו"נ ח"ג פנ"א) היא שעיקר האדם הוא השכל.** וכל מגמתו ושאיפתו של האדם צריכים להיות להגיע לשלמות השכלית, שבה תלויה השארות הנפש ונצחיותה... משא"כ... **המקובלים סוברים, שעיקר האדם הוא הלב. ועיקר התכלית היא שלמות הלב.** וכמשרז"ל (סנהדרין דף קו:), קוב"ה ליבא בעי. ואע"פ שגם בגמ' וגם בזוהר איתא, שהראש הוא מלך על כל האיברים (גמ' שבת דף סא., והובא במ"ב סי' ב' סק"ז), וכמו"כ בזוהר איתא, מוחא איתו שליט ורכיב על ליבא. **אבל לא מפני כך נאמר, שהמח הוא התכלית.** שהרי גם במלך ועם, אע"פ שהמלך נכבד מכל העם ומושל עליהם, לא מפני כך נאמר, שהוא התכלית, אלא העם הוא התכלית. תדע, שאין אומרים באו ונעשה עם לצורך המלך, אלא אומרים באו ונמנה מלך לצורך העם.

**8) מהרש"א – חדושי אגדות, מסכת מכות דף כג:, ד"ה תרי"ג מצות נאמרו למשה**

...ובפסיקתא "אני ישנה ולבי ער" זה הקב"ה, אמר רבי חייא בר אבא מנין שהקב"ה לבן של ישראל? שנאמר "צור לבבי וחֶלקִי אלקים וגו'" (תהלים עג, כו) הכוונה בזה כי כל רמ"ח אברים נגד העשיים **ואבר הלב נגד עשה של אנכי כמו שהלב הוא שורש של כל רמ"ח האברים וחיותם כן היא מצות האמונה היא כלל ומקור של רמ"ח העשיין ששמענו מפי הגבורה** וזה שאמר שמצות אנכי שהיא אמונתו ב"ה הוא ער ונגד לבן של ישראל...

**9) שיר השירים רבה – פרשה א**

ר' יהודה אומר **בשעה ששמעו ישראל "אנכי ד' אלקיך" נתקע תלמוד תורה בלבם**, והיו למדים ולא היו משכחין...

**10)**

**February 16th, 2012 - Little note…**

Hey Everyone,
Today in the hospital, someone gave me such a beautiful compliment I just had to share.
She said "Marc, you have a really beautiful heart".
Granted she was doing an echo-cardiogram on me, but I appreciated it none the less.
Gut Shabbos Gut Purim
Chaim Yissachar (Marc Steven)

**11) שיחות קודש – עמ' כו (שיחות וזכרונות ר' יעקב יחזקי' גרינוואלד, בעל ויגד יעקב[[3]](#footnote-3))**

אמר בשם הרה"ק מהרי"ד מבעלזא זי"ע שבא לפניו פעם אחת חולה ושאלו מה אמר לך הרופא, מה חסר לך? **והשיב שהרופא אמר שאין לבו בריא רח"ל, ואמר ע"ז הרה"ק וואס פארשטעהט א גוי צו איין יודיש הארץ.**

**12) אור גדליהו – ליקוטי דיבורים על עניני שבועות, אות ג[[4]](#footnote-4) (ר' גדלי' הלוי שארר זצ"ל)**

כתיב "וְאֶתְּנָה לְךָ אֶת לֻחֹת הָאֶבֶן, וְהַתּוֹרָה וְהַמִּצְוָה, אֲשֶׁר כָּתַבְתִּי לְהוֹרֹתָם" (שמות כד, יב), וברש"י כל תרי"ג מצות בכלל עשרת הדברות הן, ורבינו סעדי' פִירֵש באזהרות שיסד לכל דיבור ודיבור מצות התלויות בו, ויותר מזה מבואר בחז"ל **שהאנכי ה"א נכלל כל המצ"ע, ובלא יהי' לך נכלל כל הל"ת**, וביאורו כי בכל פעם שאדם עושה דבר נגד רצון השי"ת, ועובר על לא תעשה שבתורה, הוא תחת רצון אחר. ונכלל בלא יהי' לך אלהים אחרים על פני, **ובעת שאדם עושה מצ"ע, אשר כל מצוות עשה הוא התקרבות להבורא**, וכמו שמבואר ברמב"ן שכל המצות שבתורה הוא מצד אהבה, שעל ידי המצות נתקרב האדם להבורא, **ותכלית כל המצות הוא לקרב האדם לבוראו, וכמו שאיתא בזוה"ק כי התרי"ג מצות הם עיטין, עצות איך להתקרב להבורא**, וכמו שאמר דהמע"ה (תהלים קיט, כד) "גַּם עֵדֹתֶיךָ שַׁעֲשֻׁעָי אַנְשֵׁי עֲצָתִי", שכל התורה היא עצה איך יתקרב האדם לבוראו[[5]](#footnote-5), **וכמו שאיתא בספרי חסידות בפירוש הפסוק, "וַיְדַבֵּר אֱלֹקים, אֵת כָּל הַדְּבָרִים הָאֵלֶּה לֵאמֹר אָנֹכִי ד' אֱלֹקיךָ", שכל הדברים נאמרו בתכלית של אנכי ד' אלקיך, שיבוא האדם לידי התקרבות להבורא**, (וכמו שפירשו ג"כ ובתורתך כתוב לאמר שמע ישראל וגו', שכל התורה היא בכדי שיבוא להכרה זו,) ולכן כל המצות נכללים באנכי ד' אלקיך.

**13) שיעורי חומש רש"י, בראשית תשל"ה (האדמו"ר מצאנז-קלויזנבורג זצ"ל)**

מסופר כי פ"א גבה טורא בין שני צדיקים, וכתב צדיק אחד לחבירו (שהלה היה גדול מאד כגובה ארזים גבהו ממש כמלאכי השרת) איך הוא מרהיב לחלוק עליו, **ושאלו שבעים 'הידעת'**, הידעת לספור את האותיות בש"ס בבלי, הידעת את אותיות הרש"י, הידעת ספרי וספרא ומעשה מרכבה וכו', הידעת את שבע החכמות? **והשיבו השני אודֶה ולא אבוש כי אינני יודע את כל 'הידעת' ששאלתני, אולם דבר אחד אני יודע, "וידעת היום והשבות אל לבבך כי ה' הוא האלקים בשמים ממעל ועל הארץ מתחת אין עוד (ואתחנן ד, לט), וחוששני שמזה אינך יודע.** שמכל הידיעות הרי זו היא תכלית הידיעה, אמנם ללמוד תורה הוא דבר טוב מאד וחינוך הוא דבר מועיל והידיעות שרוכשים הוא ג"כ דבר טוב, אבל העיקר הוא שידעו כי ד' הוא האלקים בשמים ממעל ועלל הארץ מתחת אין עוד.

**14) דרש טוב – ענין אמונה, מאמר ה (ר' ישראל בעל שם טוב זי"ע)[[6]](#footnote-6)**

הבעש"ט הקדוש זי"ע אמר לתלמידיו **שאחרי כל המדריגות והשגות שהשגתי בעבדות ית' הנני מניח אותם ומחזיק אני באמונה פשוטה בקבלת אלקותו ית'.** ואף דכתיב "פתי יאמין" (משלי יד, טו). הלא כתיב גם גן "שומר פתאים ד'".

**15) רש"י – שמות פרק כ, פסוק א**

את כל הדברים האלה - **מלמד שאמר הקב"ה עשרת הדברות בדבור אחד,** מה שאי אפשר לאדם לומר כן.

**16) By His Light: Character and Values in the Service of God, pg 195-196[[7]](#footnote-7)-** *“What is the danger lurking at the door of this community? Of what does it need to be particularly wary because its inclination lies in that direction?* ***I believe that the sin lurking at the door of the Centrist Orthodox or Religious Zionist community, the danger which confronts us and of which we need to be fully aware, is precisely the danger of shikhecha****. Unlike other communities, this is a community which is not so susceptible to avoda zara in its extension— attitudes the Rambam battled against, such as superstition and gross or primitive conceptions of God—because it is more sophisticated intellectually, religiously and philosophically.* ***Unfortunately, however, it is very, very susceptible to extended kefira or shikhecha, lacking the immanent sense of God felt so deeply, keenly and pervasively in other parts of the halakhically-committed Jewish world.******The Centrist Orthodox community is one to which the danger of distance from God—the eighteenth-century danger, the danger of a certain spiritual hollowness, of apathy, of pushing God off into the corners—is indigenous and endemic.*** *In part, this is a result of the link this community has—to some extent ideologically, to some extent existentially—to the broader, general, secular community around it. The secular world is, by definition, not so much the world of sin per se, but a world of being distant from God, of simply not recognizing Him, having no links and no relation.”*

**17) יושר דברי אמת – קונטרס ראשון, אות ח (ר' משולם פייבוש הלוי מזבאריז'א זי"ע)**

ובאמת רבים מבני עמנו המדֻמים בעיניהם ובעיני העולם חכמים גדולים בתורה בנגלה ובנסתר,

ומדֻמים ביראה, בכל הדברים, וסוברים שבאו לקצת תורה ויראה, אבל באמת עַדַיִן לא זכו אפילו לידיעה קטנה מתורת אלקינו, שהיא נקראת תורה על שֵם שמורה הנעלם שהוא ד' יתברף (זהר מצורע נג, ב), כמו שאמר הקדוש אלהי **רבי מנחם מענדיל (מפרעמישלאן) הנ"ל ז"ל, שאמר בפסוק (תהלים יט, ח): 'תורת ד' תמימה', רצה לומר, על דרך צחות, שתורת ד' דיקא היא תמימה, שעדין לא נגע שום אדם אפלו בקצהו, כי הם לומדים רק חיצוניות התורה, דהינו שאין במַחשַבתָם להִדָבֵק בד' יתברך...**

**18) The Six Constant Mitzvos by Rabbi Yitzchak Berkowitz, pg 57-** *A man from England once visited the Chazon Ish. As the man was preparing to leave, he asked what message he could relay to the Jews back home. “The Torah states: נח איש צדיק היה בדרתיו, Noach was a righteous man, perfect in his generation” (Bereishis 6:9), said the Chazon Ish. Chazal deduced that a person is judged based on the level of his generation.* ***The Chazon Ish continued, “Tell the Jews of England that the challenge of our generation is to strengthen ourselves in Emunah (faith) in Hashem."***

**19) Rav Gifter by Rabbi Yechiel Spero, pg 108**- *Rav Gifter would explain the verse, “Ve’tzaddik be’emunaso yichyeh – but the righteous person shall live through his faith” (Chavakuk 2:4), the way he heard it from Rav Mottel Pogromansky.* ***A tzaddik eats, drinks, walks, talks, and even breathes emunah. This is the meaning of “yichyeh.”***

**20) יכהן פאר[[8]](#footnote-8) – דרוש ו' לשבת תשובה, עמ' מד. (ר' חנוך צבי הכהן זצ"ל, אב"ד בענדין)**

גם איתא בפירוש "וילך" שהלך לכל לב ולב מישראל כדאי' דברים היוצאים מן הלב נכנסים ללב, **וכמו שאמר זקני זצ"ל כי אנגלי מבין רק לשון ענגליש וכדומה, כן לב מבין רק לשון לב.**

**21) ימות עולם – עובדות וסיפורי צדיקים, עמ' קנט (ר' יצחק מאמשינאוו זי"ע)**

העיד הרה"ק מקוצק על בנו הרה"ק ר' דוד: ער קען דעם חובת הלבבות – נישט דעם געשריבענעם [**= בקי הוא בחובת הלבבות – לא בהנדפס**].

**22) מי שברך – סוף תפלת שחרית לשבת**

**וכל מי שעוסקים בצרכי צבור באמונה**, הקדוש ברוך הוא ישלם שכרם... וישלח ברכה והצלחה בכל מעשה ידיהם, עם כל ישראל אחיהם ונאמר: אמן.

**23) אמרות משה – תפלת ר"ה, עמ' מה[[9]](#footnote-9) (ר' משה מקאברין זי"ע)**

זכרנו לחיים מלך חפץ בחיים, **לאיזה חיים אנו מבקשים? לחיים שמלך חפץ בחיים, אשר בכל חיותינו נחפוץ את המלך**, שנוכל לקבל עלינו מלכותו ואדנותו בחפיצה וברצון הלב.

**24) אמרי אמת – שבועות, שנת תרס"ה, עמ' 32 (ר' אברהם מרדכי אלתר מגור זי"ע)**

**"לֵך אל העם וקדשתם היום ומחר", כשבאה לאדם קדושה צריך לראות שתשאר אצלו בקביעות היום ומחר...** וזה מה שאמר ירמי' לדורו של יאשיהו וגם בכל זאת לא שבו אלי וגו' כי אם בשקר, דאיתא במדרש שהיו צרים צורות עבודה זרה על דלתותם מבפנים וכו' וכשהיו מבערי עבודה זרה בודקים, היה הדלת פתוח ולא הי' מכירים בה, וכשנעלו הפתח חזרה עבודה זרה למקומה, **הכוונה כששמעו דברי נביא האמת נפתח לבם, אבל זה היה רק לשעה וזה נקרא שחזרה עבודה זרה למקומה...**

**25) בינת ישראל עה"ת ומועדים - הגדה של פסח[[10]](#footnote-10) (ר' ישראל שפירא מגראדזיסק זי"ע)**

"יבנה ביתו בקרוב", **מדייק בלשון ביתו ולא אמר יבנה בית המקדש, משום שהכוונה הוא על בנין של אש שלעתיד**, כמ"ש הזוה"ק בליבי' דלי' ואברים דלי', ועיקר בקשתינו הוא על בנין ביהמ"ק זה, לפיכך מכנה אותו בשם **ביתו**.

1. By Rabbi Aaron Rakeffet-Rothkoff, Volume 2, pages 168-169. [↑](#footnote-ref-1)
2. וע"ע ב**חפץ חיים על התורה – פרשת תרומה**, עמ' קכז, וז"ל: "ועשו ארון עצי שטים" (כה, י). אנו מוצאין כשאמר הקב"ה למשה לעשות את המשכן, א"ל על כל דבר ודבר "ועשית", ועל הארון אמר לו "ועשו" ארון, למה? אלא שצוה הקב"ה לכל ישראל לעשותו, שלא יהי' לאחד מהם פתחון פה על חברו, לומר שאני נתתי הרבה בארון, לפיכך אני לומד הרבה, ואני יש לי בו יותר ממך, ואתה לא נתת בארון כלום, לפיכך אין לך חלק בתורה (תנחומא ויקהל ה'). [↑](#footnote-ref-2)
3. נרשמו ע"י תלמידו ר' יעקב יצחק ניימאנן זצ"ל [↑](#footnote-ref-3)
4. עמ' פה.-פה: [↑](#footnote-ref-4)
5. See the **Haggadah of the Chassidic Masters** citing the **Intoduction to Tiferes Yisrael** (Artscroll, pg 73) – “The *Yismach Yisrael* of Alexander retold the story to his chasidim on the day before *Rosh Hashanah* and added the following: ‘That is what is meant by the passage in the prayers on the Days of Awe, ‘עצתו אמונה, His advice is faith.’ **The advice of Hashem by which He saves a man is through faith in Hashem** and His servant Moshe’.” [↑](#footnote-ref-5)
6. נלקט ונערך ע"י ר' שמען זאב מיענדזעוו [↑](#footnote-ref-6)
7. Based on addresses by Rav Aharon Lichtenstein, adapted by R' Reuven Ziegler (KTAV 2003). [↑](#footnote-ref-7)
8. הוצאה שניה, ירולשים תשכ"ה. הספר כולל שני חלקים – "חידושים בגפ"ת על המסכתות מסדר קדשים וקצת חידושים על הרמב"ם ז"ל. ודרושים אשר דרש בקהל עם בק"ק בענדין יצ"ו". [↑](#footnote-ref-8)
9. בני ברק, תשס"ו. [↑](#footnote-ref-9)
10. דף עג. [↑](#footnote-ref-10)